## Suomen Pöytätennisliitto ry Pöytäkirja

LIITTOHALLITUKSEN KOKOUS

9.3.2017 kello 17.00

Paikka: Helsinki, Valo-talo

Läsnä: Esko Heikkinen, Teemu Oinas, Kimmo Pihkala, Sonja Grefberg, Kimmo Arenius, Riku Anttila, Pasi Valasti, Mika Räsänen

1. Kokouksen avaus

* Kokous avattiin 17:00

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin, siirrettiin OP- Pohjolan vakuutusta koskeva esitys kohtaan 6.

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien tilannekatsaus

* Kilpailuvaliokunta:
* Mestaruussarjan finaaliturnaus on sovittu seurojen kesken pelattavaksi perjantaina 14.4. Pelipaikasta ja ajasta on käyty seurojen kesken neuvotteluita, päätös pelipaikasta ja ajasta tulee lähiaikoina ja Teemu Oinas tiedottaa siitä liiton sivuilla.
* GP-finaalit pelataan PT Espoon kevätkisan yhteydessä
* 12v ja 17v SM-kilpailuiden kutsu tulee lähiaikoina
* Keskusteltiin henkilökohtaisista SM-kisoista. Todettiin, että Kuopion Pöytätennisseura onnistui järjestelyissä hyvin. SM- kisojen aikataulusta on käyty valiokunnassa keskustelua koska kisapäivä venyy lauantain osalta nykyisin melko pitkäksi. Joidenkin pelaajien pelimäärä myös nousee suureksi, johtuen useista poolipeleistä. Esitetään liittokokouksessa muutosta miesten kaksinpelin pelaajamäärien sijoittamisen osalta nykyisen 8 pelaajan sijaan 8-16 pelaajan sijoittamiseen. Näin kilpailuvaliokunta voi katsoa kisakohtaisesti, kuinka monta pelaajaa on järkevää sijoittaa suoraan jatkopeleihin.
* Työvaliokunta:
* Sponsoreita on haettu Benedek Olahille sekä liitolle. Parin sopimuksen osalta käydään keskusteluja.
* Benedek Olahille kaavaillaan joukkorahoitusta, Matti Kurvinen on työstänyt ehdotusta.
* Todettiin, että lisärahoituksen saaminen ei nykytilanteessa ole helppoa
* Olympiakomitea ja OKM on tehnyt kyselyitä liittyen lajiliittojen tukiin. Kyselyihin on laadittu vastauksia.
* Liiton 80v juhlatoimikunta ja historiikki: Liiton historiikki etenee aikataulussa ja se tullaan julkaisemaan liiton 80v juhlien yhteydessä. Historiikkiin on tullut paljon tekstiä. 80v juhlien osalta kartoitetaan paikkavaihtoehtoja.
* IT:
* Liiton järjestämät livelähetykset ovat vakiinnuttaneet paikkansa. SM-kisoja katsottiin melko paljon. Nykyisellä välineistöllä pystytään tuottamaan kohtalaista kuvaa, kuvakulmien ja häiriöttömän kuvauksen osalta täytyy tehdä vielä parannusta.. Liiton livelähetyksien kanavan nimi on jatkossa Pingis TV
* IT-valiokunta on tehnyt pari sääntömuutosehdotusta liittokokoukseen
* Liiton pelaajien ottelutietokantaa on kehitetty ja lähiaikoina sivuilta löytyy yksityiskohtaisempaa tietoa kaikista pelaajien käymistä otteluista. Ottelutietokantaa voidaan käyttää hyödyksi myös ratinglaskennassa, joka vähentää Jori Haatajan työmäärää laskennan osalta.
* Kansainväliset asiat:
* ITTF on suunnittelemassa uutta ratinglaskentaa, joka otettaisi käyttöön vuoden 2018 alussa. ETTU on jo tehnyt omia huomioita ehdotuksesta ITTF:lle ja Sonja Grefberg käy keskustelua myös muista tehdyistä havainnoista ja mahdollisista ongelmista liittyen uuteen laskentaan.
* Tulevien MM-kisojen yhteydessä järjestetään ITTF:n puheenjohtajavaalit.
* Asko Rasista esitetään ITTF:n tuomarivaliokuntaan.
* Sääntövaliokunta:
* Sääntövaliokunta on työstänyt yhdessä IT-valiokunnan kanssa esityksiä liittokokouksen sääntömuutosehdotuksista
* Seuravaliokunta:
* VOK 2 koulutuksen ensimmäinen osa järjestettiin Pajulahdessa yhteistyössä sulkapalloliiton kanssa. Pöytätenniksen ohjaajakoulutuksessa oli mukana 7 henkilöä.
* HUV:
* Huippu-urheiluvaliokunta on pitänyt yhden palaverin, jossa käytiin läpi kevään ja kesän kisoja sekä leirejä.

1. Kevätliittokokous:

* Kevätliittokokous pidetään lauantaina 18.3 klo 15 alkaen, paikkana Helsingin Ruskeasuo
* Toimintakertomus hyväksyttiin ja viedään liittokokoukseen
* Tilinpäätös allekirjoitettiin
* Sääntömuutosesitykset:
* JPT on tehnyt esityksen 1300- ja 1500 SM:n järjestämisestä. Hallitus käsitteli ehdotuksen ja suhtautuu esitykseen positiivisesti. Ajatuksena on, että 1300- ja 1500 SM voitaisiin järjestää syksyllä samana viikonloppuna kuin on joukkue- ja 2200 SM-kisat.
* IT-valiokunta teki esitykset lisenssin maksamisen muuttamisesta niin, että lisenssin voi jatkossa maksaa myös henkilökohtaisesti nykyisen seuran maksamisen sijaan. Lisäksi tehtiin esitys lisenssittä pelaamiseen liittyvän rangaistuskäytännön muuttamisesta. Molemmat esitykset hyväksyttiin.
* Sääntövaliokunta teki esityksen pykälän **6.12.2 ja 6.12.3** muuttamiseksi ja hallitus teki esityksen pykälien **6.10.10 sekä 4.6.2** muokkaamiseksi selkeämpään ja nykyistä käytäntöä tukevaan muotoon.
* Kimmo Arenius muotoilee kaikki hallituksen esitykset liittokokousta varten.
* hallitus esittää liitokokoukseen vakuutuksen lisäämistä lisenssin yhteyteen ja lisenssihintojen korotusta. Vakuutusyhtiön kanssa selvitetään vielä, mikä on vaikutus hintoihin, jos vakuutus on vapaaehtoinen.

1. OKM:n tuet vuodelle 2017 (mikäli päätökset ovat tulleet kokoukseen mennessä).

* OKM:n liittojen tukipäätöksiä ei ole vielä tullut. Todettiin, että Benedek Olah sai 10000€:n urheilija-apurahan.

1. Joukkorahoituksen järjestäminen, B.Olah

* Matti Kurvinen on työstänyt ehdotusta Benedek Olahin joukkorahoituksen järjestämiseksi. Asiasta tiedotetaan lisää heti, kun kaikki käytännön asiat on saatu kuntoon.

1. Solidarity tuen hakeminen

* Päätettiin hakea Benedek Olahille Olympic Solidarity tukea

1. NR- tuomarikoulutuksen järjestäminen

* Asko Rasinen on pohjustanut kansallisen ylituomarikouluksen järjestämistä Suomessa. Alustava päivämäärä koulutukselle olisi 5-7.5 (Helsinki) ja koulutuksesta vastaisi ITTF:n Isabelle Beumier.

1. Kilpailukalenteri 2017 /2018

* Kilpailukalenteria ensi kaudelle aletaan työstämään huhti-toukokuun aikana ja tarkoitus on, että kalenteri olisi valmiina kommentteja varten kesäkuun alussa. Toivotaan myös, että seurat/pelaajat perehtyvät kunnolla kilpailukalenteriin jo alkukesän aikana, jotta mahdollisiin päällekkäisyyksiin ja korjausehdotuksiin ehditään reagoida paremmin kuin vasta kauden alussa tuleviin kommentteihin.

1. Muut asiat

* PT 2000 on anonut Mika Pasaselle ansiomerkkiä, Pasaselle myönnettiin hopeinen ansiomerkki.
* Hallitus päätti myöntää myös Johanna Schüpbachille ja Mattias Bergkvistille hopeisen ansiomerkin.
* Kansainvälistä pöytätennispäivää vietetään 6.4. Laitetaan päivästä tiet liiton sivuille.

1. Seuraava kokous

* 11.5

1. Kokouksen päättäminen

* Kokous päättyi 19:30